CELEX: 22009D0059
Language: bg
Date: 2009-05-29 00:00:00
Title: Решение на Съвместния комитет на ЕИП № 59/2009 от 29 май 2009 година за изменение на приложение II (Технически наредби, стандарти, изпитания и сертифициране) към Споразумението за ЕИП

3.9.2009   
            
            
               BG
            
            
               Официален вестник на Европейския съюз
            
            
               L 232/10
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   
   № 59/2009
   от 29 май 2009 година
   за изменение на приложение II (Технически наредби, стандарти, изпитания и сертифициране) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение II към Споразумението бе изменено с Решение на Съвместния комитет на ЕИП № 132/2007от 26 октомври 2007 г. (1)
               
            
         
               (2)
            
            
               Директива 2008/121/EО на Европейския парламент и на Съвета от 14 януари 2009 г. относно наименованията на текстилните продукти (преработена версия) (2) следва да бъде включена в Споразумението.
            
         
               (3)
            
            
               Директива 2008/121/EО отменя Директива 96/74/ЕО на Европейския парламент и на Съвета (3), която е включена в Споразумението и следователно трябва да бъде отменена от Споразумението,
            
         РЕШИ:
   Член 1
   Глава XI от приложение II към Споразумението се изменя, както следва:
   
               1.
            
            
               Текстът в точка 4б (Директива 96/74/ЕО на Европейския парламент и на Съвета) се заличава.
            
         
               2.
            
            
               Следната точка се добавя след точка 4б:
               
                           „4в.
                        
                        
                           
                              32008 L 0121: Директива 2008/121/EО на Европейския парламент и на Съвета от 14 януари 2009 г. относно наименованията на текстилните продукти (преработена версия) (ОВ L 19, 23.1.2009 г., стр. 29).“
                        
                     
         Член 2
   Текстовете на Директива 2008/121/ЕО на исландски и норвежки език, които се публикуват в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 30 май 2009 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 29 май 2009 година.
      
         
            За Съвместния комитет на ЕИП
         
         
            Председател
         
         Alan SEATTER
         
      
   
   
      (1)  ОВ L 100, 10.4.2008 г., стр. 1.
   
      (2)  ОВ L 19, 23.1.2009 г., стр. 29.
   
      (3)  ОВ L 32, 3.2.1997 г., стр. 38.
   
      (4)  Без отбелязани конституционни изисквания.